Twariqah Ahmadiyah Idrisiyah
Sayiduna Sheikh alikuwa na wanawe Abul Abbas, na mdogo akiitwa Abdulwahab. Inasimuliwa kabla ya kifo chake sheikh alikuwa safarini kuelekea Syria kumtembelea binti yake. Binti yake akamuuliza baba ni nani utamuachia Twariqah?. Hapo bintiye alikuwa hajawahi kumuona nduguye Abul Abbas, Sheikh akamjibu nitamuachia Twariqah Abul Abbas na akija Shaam utamjua bila kuambiwa na mtu. Na kweli baada ya kufariki kwake huko mji wa Madinah mwanawe alishika Twariqah na alikwenda Syria. Alipofika dada mtu akamuona moja kwa moja akajua yule ndiye kaka yake na akafurahi kwa ukelele mkubwa wa furaha na kumuita kwa jina nduguye.